
Број: 05-96-14/2024
Датум: 16.04.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „АЛУМИНА“ д.о.о. Зворник, за издавање еколошке дозволе за изградњу интерне бензинске станице у оквиру комплекса „АЛУМИНА“ д.о.о., која се налази у насељу Каракај бб, град Зворник, од 05.03.2024.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „АЛУМИНА“ д.о.о. Зворник, ЕКОЛОШКА ДОЗВОЛА за изградњу интерне бензинске станице у оквиру комплекса „АЛУМИНА“ д.о.о., која се налази у насељу Каракај бб, град Зворник, на грађевинској парцели означеној као к.п. број: 5584/2 а по старом катастарском операту означеном као к.ч. број: 3020/69 К.О. Зворник.
2. Опис активности и постројења за које се издаје еколошка дозвола:
Објекат бензинске станице планира се градити у склопу постојећег индустријског комплекса, биће пратећи и саставни дио производног комплекса и не планира се за снабдијевање трећих лица. На предметној бензинској станици ће се складиштити дизел гориво. Парцела је неправилног облика, карактер објекта је стални. 
Еколошка дозвола се издаје за објекат интерне бензинске станице која се састоји од сљедећих објеката и садржаја:
· Укопани резервоар за гориво димензија 16,50 х 3,00 m и капацитета V=100 m3 и сепаратор уља. Димензије јаме за резервоар су 23,50 х 11,00 m.
· Надстрешницу са точионим мјестом, димензија 5,40 х 4,00 m. Испод надстрешнице постављају се точиона мјеста и шахтови за претакање горива.
· Контејнер за апарате ПО и ГРО-електричне инсталације, димезије контејнера 2,00 х 2,00 m.
3. Инвеститор „АЛУМИНА“ д.о.о. Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „АЛУМИНА“ д.о.о. Зворник, дужан је да током изградње, рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.

· Адекватном организацијом рада спречити стварање гужве и застоја. 

· Одржавати у исправном стању систем за претакање, складиштење и пуњење нафте, нафтних деривата.

· За смањење штетних материја - издувних гасова који потичу од механизације која за погон користи моторе са унутрашњим сагоријевањем, користити течно гориво Д-2 са ниским садржајем сумпора (обавезно користити нискосумпорна горива, као енергенте, код којих је садржај сумпора испод 1%) или грађевинске машине и механизација морају имати уграђене пречистаче издувних гасова.

· Вршити редовне и ванредне техничке прегледе машина и возила која ће се користити при извођењу радова. Користити уређаје, возила и постројења са минималним утицајем на квалитет ваздуха.

· Приликом транспорта изразито сухог прашинастог материјала, уколико возило иде у јавни саобраћај, материјал прекрити заштитном церадом.

· У току изградње објеката користити машине и возила која на испусним цијевима имају уграђене филтере за одвајање чађи.

· Издувни гасови из транспортних и погонских средстава не могу бити узрок претераног загађења ваздуха ако се на техничком прегледу установи исправност уређаја са погоном на унутрашње сагоријевање.

· Примјенити све мјере неопходне да дисперзија лебдећих честица у ваздуху буде што мања, током извођења грађевинских радова (ископ, утовар и истовар материјала), ублажавати мјерама заштите којима се емисије лебдећих честица доводе у граничне вриједности (оптимална влажност материјала, квашење и орошавање материјала).

· Редовно одржавати и квасити приступне и друге градилишне путеве као и манипулативне површине

· Током застоја или било какве обуставе рада механизације искључити моторе.

· Све манипулативне површине је потребно редовно чистити, прати и одржавати да би се спријечило настајање и емисија прашине око објекта.

· Заштита од повећане концентрације прашине препоручује се обарање прашине воденим млазом на мјесту настанка по потреби, а нарочито у љетном периоду.

· Неконтролисане емисије у ваздух могу бити и усљед одређених хаварија и пожара. У складу са наведеним због безбједности у фази кориштења, наглашавамо да је у зонама опасности забрањено:

· држање отвореног пламена,

· рад са отвореним пламеном (заваривање, сјечење метала и сл.) и са ужареним предметима,

· пушење,

· употреба моторних возила и уређаја са унутрашњим сагоријевањем, без уграђеног хватача искре,

· рад са алатом који варничи,

· постављање надземних електричних водова, без обзира на напон,

· гашење пожара водом.

· У зонама опасности од пожара и експлозије се на видном мјесту морају поставити натписи којима се упозорава на претходне забране.

· Редовно одржавати систем за поврат бензинских пара.

· Сва претакања нафтних деривата из аутоцистерни у спремнике, код истакања из мјерних уређаја у возила, морају бити у затвореном систему поврата бензинских пара.

· Приликом свих претакања, сви прикључци и отвори система за претакање, као и отвори аутоцистерне морају бити затворени.
· Користити опрему која не емитује повећан ниво буке. У случају да додје до повећаног нивоа буке вршити звучну изолацију извора буке
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).

· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља гдје нема јавне канализације („Службени гласник РС“, број: 68/01) и Правилником о условима за испуштање отпадних вода у површинске воде  („Службени гласник РС“, број: 44/01).
· Редовно чистити и одржавати у функционалном стању све елементе канализационог система који прикупљају отпадне воде.

· Радне и манипулативне површине око пословног објекта бензинске станице извести у чврстој изведби (асфалт и бетон) који обезбјеђују одговарајућу заштиту земљишта и подземних вода  од евентуалног загађења).

· Уколико извођењем предметних радова дође до промјене природног режима вода, а то проузрокује штете било каквог карактера инвеститор је обавезан да узроке штете отклони а штету надокнади.
· Придржавати се мјера за уређење градилишта у току извођења радова. Придржавати се мјера за уређење простора у току извођења радова на изградњи кроз услове наведене у пројектној документацији и урбанистичко-техничких односно локацијских услова.

· Стручним надзором потребно је утврдити сагласност земљаних радова, ископа темељних јама и сл.

· Користити технички исправну механизацију и превозна средства на градилишту за транспорт опреме и материјала.

· Забрањено је прати машине и возила у зони радова, а правилном организацијом радова и надзором минимизирати могућност инцидентног загађења воде.

· Забрањено је истресање ископног материјала на за то непредвиђене површине. Одредити локацију одлагалишта земљаног материјала.

· Није дозвољено одлагање материјала на за то непредвиђена мјеста.

· Смјештај свих возила и механизације која користе течно гориво вршити на уређеном водонепропусном платоу.

· Радници градилишта ће користити санитарне чворове из сусједних објеката индустријског комплекса „Алумина“ д.о.о. Зворник

· Завршетком радова санирати приступне путеве, привремена паркиралишта механизације и опреме те уклонити вишег грађевинског и отпадног материјала са ширег простора око мјеста извођења радова.

· Све привремене објекте, позајмишта, предмете и материјале са површина кориштених за потребе градилишта уклонити након завршетка радова и изравнати те површине уз њихово довођење у првобитно стање.

· Уколико дође до неконтролисаног истицања опасних материја (гориво, уље) обезбиједити довољне количине адсорбенса и адекватне посуде за прихватање горива, а њихов даљи третман препустити овлашћеној институцији која треба да обави уклањање опасних материја и асанацију терена у складу са одредбама Закона о управљању отпадом (''Службени гласник Републике Српске'', бр. 111/13, 106/15, 16/18, 70/20 63/21 и 65/21).

· У случају неконтролисаног испуштања горива, техничких уља и масти из механизације и машина које се користе при раду, обезбиједити средства за упијање нафтних деривата, пиљевину (или друго средство које има могућност апсорпције горива, уља и масти), а загађено земљиште механички одстранити.

·  Загађено земљиште одложити у водонепропусан контејнер (предвиђен за одлагање опасног отпада) до његовог коначног збрињавања. 

· Отпад који настаје на овај начин представља опасан отпад и наведена врста отпада се не смије мијешати и одлагати заједно са другим отпадом.

· Сепаратор масти и уља мора се редовно одржавати и контролисати и то:

· Сваких 15 дана, односно послије сваке велике кише отворити поклопац коморе сепаратора, те извршити испуштање масноће уља у посуду за талог. Затим поново затворити затварач.

· Сваких шест мјесеци улазне коморе сепаратора очистити од чврстог материјала (пијесак и земља). Када се напуни посуда за талог у висини 3/4 извршити пумпање талога клипном пумпом. Поред сепаратора треба да се налази буре у које се сипа уље. Поклопци сепаратора морају бити закључани. Код сваког рада у сепаратору забрањује се прилаз са отвореним пламеном. Код сваког рада у сепаратору забрањује се прилаз са отвореним пламеном.

· Чишћење сепаратора мора вршити овлаштено предузеће.

· Пречишћена вода из сепаратора масти и уља мора задовољавати услове Правилника о условима за испуштање отпадних вода у површинске воде („Службени гласник Републике Српске“, бр. 44/01).

· Оборинске воде са манипулативних површина морају се одводити на пречишћавање у сепаратор масти и уља, затим у кишни колектор индустријског комплекса и тек након пречишћавања упуштати у крајњи реципијент.

· На посматраној локацији не настају санитарне отпадне воде. 

· Према Правилнику и техничким прописима и изградњи постројења за запаљиве течности и о ускладиштавању и претакању запаљивих течности („Сл. лист СФРЈ,“ број: 20/71 и 23/71 тачка 4.3.3.8 или према ЈУС М.3.3.014 од 1980. год.), резервоари за нафту и нафтне деривате у зонама гдје могу загадити подземне воде морају се поставити у непропусна корита или морају имати дупли плашта. Сви пројекотовани резервоари на предметној локацији ће имати дупли плашт. Резервоари са бетонским коритом или двоплашни резервоари су прихватљиво рјешење и они пружају довољан ниво заштите животне средине у случају акцидентне ситуације изливања садржаја резервоара.

· Резервоар мора бити атестиран и фабрички обострано антикорозивно заштићен.

· Вршити редовну контролу међуплашног простора резервоара за складиштење нафтних деривата, њихово чишћење и контролу рада. 

· Одржавати систем детекције и сигнализације пропуштања резервоара.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спречити неконтролисано расипање отпада.

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Комунални чврсти отпад одлагати у контејнер који је потребно празнити у складу са уговором.
· Контејнери за одлагање отпада морају бити јасно обиљежени врстом и нивоом опасности.
· Опасни отпад привремено складиштити на уређеном простору на предметној локацији, заштићеној од атмосфералија и механичких утицаја, као што су ограђене надстрешнице, магацин и сличне просторије са ограничењем приступа неовлаштеним лицима.
· Водити мјесечну и годишњу евиденцију о количинама насталог отпада.
· Градилиште мора бити уређено и мора се спријечити неконтролисано разбацивање чврстог отпада на градилишту и по околном земљишту.

· Потребно је да извођач радова прије почетка грађевинских радова, дефинише локације за депоновање материјала, те да по завршеној изградњи уклони наведене депоније, да би се простор оплеменио у мјери у којој је то могуће. Након завршетка радова ове површине се враћају у првобитно стање уз могућа побољшања. Ово се односи на локацију пратећих објеката и инсталација за градилиште, одлагалишта грађевинског материјала за потребе извођења радова и привремених одлагалишта материјала из ископа (привремене депоније).

· На одговарајућим мјестима поставити посуде затвореног типа за прикупљање комуналног отпада и редовно празнити у сарадњи са надлежном комуналном службом.

· Селективно сакупљање и привремено складиштење опасног отпада у намјенске контејнере за опасан отпад који се привремено чувају одвојено од других категорија отпада. Секундарне сировине предавати на даљи третман или рециклажу.

· Зауљене отпадне тканине као и истрошену амбалажу неопходно је одлагати у затворене металне контејнере (бурад), одакле ће се повремено одвозити у сарадњи са локалном комуналном службом.

· Отпадна уља из коморе сепаратора уље/вода, морају се одвојено сакупљати у металне бачве и испоручивати правним лицима на рерафинацију или збрињавати са овлаштеном институцијом. 

· Уколико дође до неконтролисаног истицања опасних материја (гориво, уља) обезбиједити довољне количине сорбента и адекватне посуде за прихват горива, а њихов даљи третман повјерити специјализованој служби која треба да обави уклањање опасних материја и асанацију терена, сагласно са Закону о управљању отпадом (''Службени гласник Републике Српске'', бр. 111/13, 106/15, 16/18, 70/20, 63/21 и 65/21).

· Отпад који настаје у току изградње и функционисања објекта интерне бензинске станице, прикупљати и раздвајати на мјесту настанка у складу са Правилником о категоријама, испитивању и класификацији отпада („Службени гласник Републике Српске”, број 19/15, 79/18); исти складиштити у намјенске контејнере и посуде; те збрињавати на основу уговора са овлаштеним оператерима.

· Отпад збрињавати од стране овлаштених правних лица у складу са уговорима.

· Склопити уговор са овлаштеним предузећем о чишчењу и одржавању сепаратора масти и уља. 

· Забрањује се депоновање било које врсте отпада на предметној локацији.

· Поштовати мјере и активности прописане  Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 

	Шифра
	Назив отпада

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 05*
	Садржај сепаратора уље / вода

	13 05 01*
	Чврсте материје из комора за отпад из сепаратора уље / вода

	13 05 02*
	Муљеви из сепаратора уље / вода

	13 05 06*
	Уља из сепаратора уље / вода

	13 05 07*
	Зауљена вода из сепаратора уље / вода

	13 05 08*
	Мјешавине отпада из коморе за отпад из сепаратора уље / вода

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 02
	Пластична амбалажа

	15 01 04
	Метална амбалажа

	15 01 06
	Мијешана амбалажа

	15 01 07
	Стаклена амбалажа

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02
	Апсорбенти,филтерски материјали, крпе за брисање и заштитна одјећа

	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	15 02 03
	Адсорбенти, филтерски материјали, крпе за брисање и заштитна одјећа  другачији од оних наведених у 15 02 02

	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	20 01
	одвојено сакупљене фракције (изузев 15 01) 

	20 01 01
	Папир и картон

	20 01 02
	Стакло 

	20 01 11
	Текстил

	20 01 39
	Пластика

	20 02
	Отпади из вртова и паркова (укључујући и отпад са гробља)

	20 02 01
	Биодеградабилни отпад

	20 03
	Остали комунални отпад

	20 03 01
	Мијешани комунални отпад


  Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају разлијевања горива:

· одмах изоловати подручје у свим смјеровима од 50 до 100 m те не дозволити неовлаштеним особама улаз у то подручје,

· у случају већих изљевања размотрити евакуацију зоне од 500 м у смјеру вјетра,

· особе које подузимају акције морају се увијек поставити тако да вјетар не доноси на њих опасне паре,

· уклонити могуће изворе паљења (искре, пламен, забранити пушење),

· сва опрема којом се рукује мора бити уземљена,

· не додиривати ни ходати кроз проливен бензин, лож уље или диесел гориво покушати онемогућити излијевање у одводну канализацију, подруме и друге затворене просторе,

· ископати јарак или изградити базен помоћу нпр. врећа пијеска у којему би се скупио разливени дериват тј. ограничило ширење,

· локву посипати са сухом земљом, пијеском или неким другим незапаљивим материјалом, те сакупити у контејнер. Ако се посједује користити биоразградиве твари за прикупљање.

· настали отпадни материјал потребно је покупити са опремом која не изазива искрење, те га адекватно збринути у сурадњи са за то овлаштеним подузећима.

            3.3.5.   Мјере након затварања постројења
· У потпуности уклонити све медије из грађевина са свим пратећим садржајима, као и остатке сировина, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.

· Уколико би дошло да затварања предметног предузећа, потребно је извршити рекултивацију терена у складу са посебним Пројектом рекултивације (санације терена) који би се урадио у циљу дефинисања свих операција и захвата који се морају предузети у том случају.

· Уклањање објекта извршити у складу са одредбама Законом о уређењу простора („Сл.гл. Републике Српск“, бр. 40/2013, 2/2015 - одлука УС, 106/2015 и 3/2016 - испр., 104/2018 - одлука УС и 84/2019), чл. 149.
         3.4. Инвеститор, „АЛУМИНА“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12
Табела бр.2. Граничне вриједности квалитета ваздуха
	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3
	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3

	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења


Табела бр. 3: Максимална дозвољена  концентрација за Укупне суспендоване честице

	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у шестој зони. Дозвољени нивои вањске буке дати су у сљедећој табели. 

Табела бр. 4: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01): 
Табела бр. 5: Граничне вриједности за квалитет воде у складу са Правилником о условима за испуштање отпадних вода у површинске воде („Службени гласник Републике Српске“ бр. 44/01):

	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	30

	pH
	jedinice pH
	6,5-9,0

	Талог након 0,5 часова таложења
	ml/l
	0,5

	Електропроводљивост 
	µS/cm
	-

	ХПК
	gO2/m3
	125

	Амонијачни азот
	gN/m3
	10

	Нитритни азот
	gN/m3
	1

	Нитратни азот
	gN/m3
	10

	Укупни азот
	gN/m3
	15

	Укупни фосфор
	gP/m3
	3

	Сулфати
	g/m3
	200

	Хлориди 
	mg/m3
	250

	Гвожђе
	mg/m3
	2000

	Цинк
	mg/m3
	1000

	Олово
	mg/m3
	10

	Бакар
	mg/m3
	300

	Арсен
	mg/m3
	100

	Кадмијум
	mg/m3
	10

	Никл
	mg/m3
	10

	Манган
	mg/m3
	500

	Минерална уља
	mg/m3
	500


5. Мониторинг
         5.1.  Одговорно лице „АЛУМИНА“ д.о.о. Зворник, дужно је спроводити мониторинг загађујућих материја у периоду важења еколошке дозволе како је прописано у табели:
        Табела бр. 6: План мониторинга
	Предмет

мониторинга
	Параметар који се

осматра
	Мјесто вршења

мониторинга
	Начин вршења

мониторинга 
	Вријеме вршења мониторинга
	Разлог монито-ринга

одређеног

параметра

	Мониторинг вода
	Минерална уља
	Пречишћене отпадне воде из сепаратора масти и уља

	Услуга акредитовне организације
	Једном у току године 


	Утврђивање утицаја отпадних вода на квалитет површинских  и подземних вода

	Мониторинг отпада
	Успоставити евиденцију о произзводњи, врстама отпада, прикупљању и коначном збрињавању отпада.
	План управљања отпадом
	Координатор за отпад
	Континуирано
	Правилно збрињавање отпада

	Мониторинг ваздуха

	Праћење основних и специфичних

параметара за

утврђивање квалитета

ваздуха предметног

подручја:

-Сумпор диоксид (SO2),

- Азотни оксиди:
NO, NO2, NOX,

- Озон(O3),

-Угљенмоноксид
(CO)

- ULČ,

- PM10

- угљоводоници

-Метеоролошки параметри: брзина и смјер вјетра, температура, релативна влажност и атмосферски притисак
	Локација предметног објекта


	Мониторинг  имисија загађујућих материја

У складу са Уредбом о граничним вриједностима квалитета ваздуха („Службени гласник РС“ бр.124/12)
	Једном годишње 
	Утврђивање утицаја на квалитет ваздуха

	Ниво буке
	-
	-
	-
	-
	-

	Мониторинг земљишта
	Зависно од акцидента / врсте отпада
	Мјесто акцидента


	Услуга акредитовне организације 
	У  случају акцидента или по налогу инспектора
	Утврђивање нивоа загађености


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције ЈНУ „ИНСТИТУТ ЗА ЗАШТИТУ И ЕКОЛОГИЈУ РЕПУБЛИКЕ СРПСКЕ“ д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „АЛУМИНА“ д.о.о. Зворник, дана 05.03.2024.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за изградњу интерне бензинске станице у оквиру комплекса „АЛУМИНА“ д.о.о., која се налази у насељу Каракај бб, град Зворник, на грађевинској парцели означеној као к.п. број: 5584/2 а по старом катастарском операту означеном као к.ч. број: 3020/69 К.О. Зворник.
         Уз Захтјев су достављени Докази, које је урадила овлашћена институција ЈНУ „ИНСТИТУТ ЗА ЗАШТИТУ И ЕКОЛОГИЈУ РЕПУБЛИКЕ СРПСКЕ“ д.о.о. Бања Лука која поседује лиценцу за обављање дјелатности из области заштите животне средине, број: 4-Е/03 од 29.06.2023.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број радног налога: 2031/23 од фебруара 2024.године, приложио и сљедећу документацију:
· Локацијски услови, Одјељење за просторно уређење Градска управа Града Зворник, број: 04-364-147/2023 од 30.01.2024.год.
· Одлука, „АЛУМИНА“ д.о.о. Зворник, број: АД-250122/610 од 25.01.2022.год.
· Одлука, „АЛУМИНА“ д.о.о. Зворник, број: АД-250823/4024 од 25.08.2023.год.
· Уговор о пружању коришћења комуналних услуга, број: А5-170513/12 од 17.05.2013.год.
· Рјешење о регистрацији, Окружни привредни суд у Бијељини, број: 059-0-Рег-24-000 116 од 14.02.2024.год.
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, од 19.10.2023.год.
· Потврда, Републичка управа за геодетске и имовинско – правне послове Бања Лука, ПЈ Зворник, број: 21.21/052-1661/2023 од 19.10.2023.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.1-1-1206/2023 од 19.10.2023.год.
· Посједовни лист – извод број: 4920, Републичка управа за геодетске и имовинско правне послове ПЈ Зворник, број: 21.21/952.1-1-1896/2023-1 од 19.10.2023.год.

· Рјешење о водној сагласности, ЈУ „ВОДЕ СРПСКЕ“ Бијељина, број: 01/10-3-979-1/2024 од 12.02.2024.год.
· Стручно мишљење и УТУ услови, ЈП „Дирекција за изградњу и развој града“ д.о.о. Бијељина, број: УТУ-541/23 од 01.12.2023.год.

· Доказ о уплати градске административне таксе.
       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 07.03.- 07.04.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

